สวัสดีค่ะ หนูอายุ19ปี พอดีเป็นคนที่เคลียดง่ายชอบคิดมากกับเรื่องเล็กๆน้อยยิ่งถ้ามีอะไรมากระทบจิตใจก็จะเคลียดหนักปวดหัวข้างขวาร้องไห้แถมอยากตายอยากทำร้ายตัวเองเคยทำร้ายตัวเองมา2-3รอบ ฆ่าตัวตายอีก1รอบแต่ไม่ตาย บางช่วงอยู่ๆก็จะรู้สึกไม่อยากยุ่งพูดตุยกับใครอยากอยู่เงียบๆคนเดียวซึ่งเป็นบ่อยมากเลยค่ะ แบบนี้หนูเสี่ยงเป็นโรคอะไรหรือป่าวคะ
สวัสดีค่ะ ความเครียดหรือคิดมากนั้น เป็นปัญหาที่พบได้บ่อย เกิดได้ในคนทั่วไป ซึ่งอาจเกิดจากการนึกถึงข้อผิดพลาดในอดีตหรือวิตกกังวลต่อเหตุการณ์ต่าง ๆ ซ้ำไปมา และไม่สามารถหาข้อสรุปให้สิ่งเหล่านั้นได้ ซึ่งหากคิดมากเป็นประจำอย่างต่อเนื่องก็อาจส่งผลกระทบต่อสุขภาพร่างกายและจิตใจ ทำให้มีอาการทางกายเช่นปวดศีรษะ อ่อนเพลีย มึนหัวร่วมด้วยได้ อีกทั้งอาจทำให้เกิดภาวะซึมเศร้าหรือโรคซึมเศร้าตามมาได้ขอให้รักชีวิตตัวเองไว้มากๆ อย่าทำอะไรด้วยความคิดเพียงชั่ววูบ และไม่ว่าเรื่องร้ายแค่ไหนสุดท้ายมันจะผ่านไป พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้นหากอาการยังเป็นมากไม่ดีขึ้น เป็นติดต่อกันเกิน 2 สัปดาห์ อาจต้องการความช่วยเหลือทางบุคลากรทางการแพทย์เช่นนักจิตวิทยาหรือจิตแพทย์ แนะนำปรึกษารพ.ใกล้บ้านอีกครั้งค่ะ